Ribe Stifts Adresseaviser, 1843-05-09
19) Gjæstgiver Teubner i Varde androg paa at faae Betaling for Opsynet ved Varde Raadstuebygning i Aaret 1839, og da Formanden oplyste, at han havde ført Tilsynet med Nøiagtighed, samt til Gavn for Arbeidets forsvarlige Udførelse, fandt Amtsraadet, at et Vederlag burde tilstaaes ham, hvorved dog blev erindret, at det mere var Varde By end Landjurisdictionerne, der havde nydt Gavn af hans Arbeide. Da der var en Beholdning af 29 Rbd. 89 1/2 s. af det Bidrag, Skads samt Øster og Vester Herreder, havde ydet til Raadstuebygningen, vedtog man, at anvise Teubner 30 Rbd. 20) Formanden meddeelte at til Dækning af Arresthuusleien for de Landjurisdictioner, der ikke selv have Arresthuse, var opkrævet 8 Rbs. S. pr. Tønde Hartkorn. 21) Apotheker Nagel i Hoier anmodede Amtsraadet om at forhjælpe sig til Betaling for noget Medicin, han havde betroet en senere i Ballum afdøde Skolelærer, fordi han, ifølge den danske Medicinalanordning, var som Apotheker forpligtet at give Kredi paa den bestilte Medicin. Amtsraadet fandt ikke at kunne befatte sig med denne Sag, da den Afdøde ikke havde hørt under Fattigvæsenet. 22) Et Sogneforstanderskab havde andraget paa at Opsynsmænd og Klitfogder fortrinsviis skulde udnævnes blandt Forstanderne for derved at skaffe disse noget Vederlag for deres Arbeider i Communens Tjeneste, paa hvilket Forslag Amtsraadet dog ikke kunde indlade sig, fornemlig fordi det ansaaes rigtigst, at Tillidsposten som Sogneforstander forblev ulønnet. 23) Regning paa en Kasse til Forsendelse af Repartitionsfonds-Regnskabet blev anviist, og vedtoges det, at denne Udgivt fremtidig kan passere i Regnskabet. 24) Da i forrige Aar efter Licitation var til et Forsøg foretaget ugentlig Planering paa 1 1/2 Miil af Veien fra Foldingbro til Kolding for en Betaling af 65 Rbd. r. S., saa tog man under Overveielse om ikke lignende Foranstaltning burde iværksættes for de af Repartitionsfondet til Vedligeholdelse overtagne Veie, og vedtoges det derefter, at Licitation skulde foranstaltes afholdt over ugentlig Planering af Veien fra Foldingbro til Trudsbro, samt paa det færdige Stykke af Veien mellem Hjerting og Varde, og haabede Amtsraadet, at Grændsetoldvæsenets Embedsmænd fremdeles, som hidtil, velvillig vilde føre et Tilsyn med dette Arbeide. 25) Efter Bestemmelsen i Mødet af 13. Septbr. f. A. har Sagen om Opførelsen af et Ting- og Arresthuus for Gjording og Malt Herreder været forelagt Jurisdictionens samtlige Sogneforstanderskaber, hvis Erklæringer tilligemed Retsbetjentenes bleve fremlagte. Da samtlige 16 Sogne havde, under Yttring af en større eller mindre Frygt for de fra Iværksættelsen uadskillige Omkostninger, erklæret sig for Forslaget, hvis Hensigtsmæssighed ogsaa Amtsraadet eenstemmigt erkjendte, blev det overdraget Amtmanden gjennem Cancelliet at søge et Laan af offentlige Midler paa 5000 Rbd. S., mod aarligt Afdrag i 10 Aar og Renters Svarelse, samt saaledes, at enten den nævnte Jurisdiction directe eller i al Fald gjennem Repartitionsfonden blev Debitor for Laanet. Naar Laanet kunde erholdes, vil Sagen atter blive taget under nærmere Overveielse med Hensyn til Stedet for Opførelsen m.v. 26) De af vedkommende Politimestere, i Forening med de af Amtsraadet udnævnte Mænd forfattede Forslag til det sædvanlige Reparationsarbeide i 1843 paa de i Regulativet opførte mindre Landeveie bleve fremlagte af Formanden. Disse Arbeidsplaner bleve gjennemgaaede og det Fornødne til deres Fuldførelse overdraget Amtmanden. Forøvrigt vedtog Amtsraadet følgende almindelige Bestemmelser: a. at Veienes Retning, for at gjøre dem mere lige, ikke bør udføres førend de skulle fuldstændig grundforbedres, og at disse til Regulering foreslaaede Strækninger ikke bør paaføres meere Leer og Gruus end høist nødvendigt; b. den i Arbeide planen for Øster og Vester samt Skads Herreder, optagne Jstandsættelse af den mindre Landevei over Varde Kjøbstads Grund anbefalede man til Kjøbstadens Communalbestyrelse, idet man yttrede sig ikke utilbøielig til at fremskynde en fuldstændig Grundforbedring af Kjøbstadens Veipart paa Veile-Veien, naar Byen vilde indkomme med Forslag, hvorved Byrden for Amtet blev lettet; saasom for sin Bekostning at foranstalte Veiliniernes Udstikning, med tilhørende Kort, Beregning og Overslag forfattet at en Jngenieurofficeer, samt selv at afholde Bekostningen for det til Veianlægget afgivne Areal, saavelsom for Leer- og Gruusgrave; c. at Malt og Folding Sogne, der ere fritagne for Arbeide paa det som mindre Landevei optagne Veistykke mellem Foldingbro og Andstbro, anvises Holsted og Feuling Sogne til Hjælp ved deres Veiarbeider iaar med 1/2 Spanddag eller 1 1/2 Gangdag pr. Tønde Hartkorn, d. Arbeidstiden ansættes fra Slutningen af Mai til Slutningen af Juni, under Sognefogdernes Tilsyn, og haabede man, at de Mænd, der havde deeltaget i Arbeidsforslagene, vilde paatage sig Overtilsynet med samme, hver paa sin Veistrækning, efter indbyrdes Overeenskomst. Efter Udgangen af Juni vilde Arbeiderne blive synede af en Jngenieurofficeer. Da Planeringen af Veiene er ligesaa nødvendig som gavnlig, opfordres Sogneforstanderskaberne til, i Forening med Politiemestrene, strax at træffe de i hvert Sogn meest passende Foranstaltninger til dette Arbeides Udførelse, idetmindste hver 14de Dag, idet man gjorde opmærksom paa det Uhensigtsmæssige og Tidsspildende i, naar Arbeidet udføres af Enkeltmand, hvorimod det rigtigst skeer ved et bestemt Antal Arbeidere, der blive at ligne paa Sognenes veiarbeidspligtige Hartkorn, og ville jordløse Huusmænd og Jndsiddere da kunne affordres 1 Dags Planeringsarbeide om Aaret. 27) Capt. Nickolins Forslag til de grundforbedrede Veistykkers Vedligeholdelse i 1843 blev antaget, og ham derefter overdraget at foranstalte Licitation af holdt over dette Arbeide, der for at spare Omkostninger ved Opsynet formeentes at kunne udføres i 14 Dage. 28) Den i sidste Møde udsatte Sag om Jnddragelse. af den specielle Skolekasse for Grindsted og Grene Pastorat blev atter foretaget, og en af Provst Eiler afgiven Erklæring fremlagt, hvorefter Kassen Beholdning er 11 Rbd. 82 s. S.; men Amtsraadet fandt Jnddragelsen utilraadelig. 29) Et lignende Andragende fra Brørup og Lindknud Sogne, hvis specielle Skolekasse ingen Beholdning har, blev foretaget og af Amtsraadet bevilliget, mod at Sogneforstanderskabet er ansvarlig for Anskaffelsen af de nødvendige Skolebøger. 30) En af flere Sogneforstanderskaber anbefalet Ansøgning fra Proprietær Hansen til Krogsgaard, om Tilladelse til at anlægge Træhandel ved Roborghuus, blev foretaget, og blev det ved Afstemning vedtaget, ikke at anbefale Ansøgningen, Proprietær Muusmann, deeltog ikke i Afstemningen. Trykt i Ribe hos Chr. sal. Hyphoff. 31) Rentekammeret forlanger i Skrivelse af 6 ds. Oplysning om et Par Puncter i Amtsraadets Forslag til Veiregulativet, hvilken Skrivelse det blev overladt Amtmanden at besvare. Derefter gik man over til Afgjørelsen af følgende Fattigsager. A. Den fra Mødet den 13. Septbr. f. A. udsatte Sag, om Oprettelsen af en Forsørgelses- og Arbeidsanstalt for Amtet, blev atter foretaget, og oplyste Amtmanden, at af de norden Kongeaaen liggende Sogne havde 22 Sogneforstanderskaber erklæret sig for og 11 mod Oprettelsen af en saadan Anstalt. Antallet af de Personer, der egnede sig til Optagelse, var angivet til 52; men da et Pastorat har opgivet 20 Personer, som qvalificerede til Optagelse, medens Extracten af Pastoratets Regnskab for 1842 udviser, at kun 18 Personer ere i alle 3 Klasser under Forsørgelse, formodes en Feiltagelse at være indløben, hvorfor Antallet af de til Optagelse for Tiden qvalificerede Personer omtrent anslaaes til 40. Da Sognene sønden for Kongeaaen deels høre under den slesvigske Fattiglovgivning, og deels selv have hensigtsmæssige Fattighuse, er Erklæring fra disse Sogne ikke indhentet.